cyanic-selkie/wikianc huggingface dataset:
কারক
ব্যতিক্রম
বাংলায় এমন অনেক বাক্য রয়েছে যেখানে ক্রিয়াপদ নেই। উদাহরণস্বরূপ, "মাঠে মাঠে অজস্র ফসল", "ছোট ছোট ডিঙি নৌকাগুলো নদীতে ভাসমান।" এ জাতীয় ক্রিয়াহীন অনেক বাক্য বাংলায় রয়েছে। ক্রিয়াপদ নেই বলে এই বাক্যগুলোর অন্তর্গত নাম শব্দগুলোর কারকও নেই। সেজন্য বলা হয়, "বাংলা বাক্য কারক-প্রধান নয়।" তবে বিভক্তি ছাড়া বাংলা বাক্য গঠিত হতে পারে না বলে বাংলা বাক্য বিভক্তিপ্রধান।
৫৫৯
৫৫৯ গ্রেগরীয় বর্ষপঞ্জির একটি সাধারণ বছর।
আগিয়া কলেজ
আগিয়া কলেজ (Agia College) দক্ষিণ আসামের গোয়ালপাড়া জেলার আগিয়া এবং সোলমারির মধ্যে অবস্থিত কলা বিষয়ে উচ্চতর শিক্ষার একটি প্রতিষ্ঠান। কলেজটি ২২ আগস্ট ১৯৯৬-এ প্রতিষ্ঠিত হয় এবং ২০২১ সালে সরকারিকরণ করা হয়। কলেজের মূলমন্ত্র হল “তমসো মা জ্যোতির্গময়”।
ইতিহাস
তৎকালীন সাধারণ সম্পাদক শ্রী মহেশ চন্দ্র নাথ, সভাপতি শহীদ রায় এবং ডঃ মনোজ কুমার চক্রবর্তীর নেতৃত্বে বৃহত্তর আগিয়ার স্থানীয় জনগণের প্রচেষ্টায় ২২শে আগস্ট ১৯৯৬ সালে আগিয়া কলেজ প্রতিষ্ঠিত হয়। শিল্পকলায় উচ্চ শিক্ষার ইনস্টিটিউটে প্রাথমিকভাবে পাঁচজন প্রভাষক এবং ২৯ জন ছাত্র ছিল।
কলেজটি ২০১৩-১৪ শিক্ষাবর্ষে গুয়াহাটি বিশ্ববিদ্যালয়ের অন্তর্ভূক্ত হয়েছিল এবং এটি সরকারিকরণ করা হয়।
খন্দকার আসাদুজ্জামান
খন্দকার আসাদুজ্জামান (২২ অক্টোবর ১৯৩৫-২৫ এপ্রিল ২০২০) বাংলাদেশের টাঙ্গাইল জেলার রাজনীতিবিদ, মুক্তিযোদ্ধের সংগঠক ও টাঙ্গাইল-২ (গোপালপুর-ভূঞাপুর) আসনের সাবেক সংসদ সদস্য।
জন্ম ও শিক্ষাজীবন
খন্দকার আসাদুজ্জামান ২২ অক্টোবর ১৯৩৫ সালে টাঙ্গাইল জেলায় গোপালপুর উপজেলার নারুচিতে জন্মগ্রহণ করেন। তিনি বিএ (অনার্স) সহ এমএ পাশ। তার এক ছেলে মশিউজ্জামান রোমেল ও এক মেয়ে একাদশ জাতীয় সংসদের সংরক্ষিত নারী আসনের সংসদ সদস্য অপরাজিতা হক।
রাজনৈতিক ও কর্মজীবন
খন্দকার আসাদুজ্জামান মুক্তিযোদ্ধের সংগঠক ছিলেন। স্বাধীনতার পূর্বে তিনি রাজশাহীর জেলা প্রশাসক ছিলেন। ৫ জানুয়ারী ১৯৭১ সালে তিনি পূর্বপাকিস্তান প্রাদেশিক সরকারের অর্থবিভাগের যুগ্মসচিব হিসেবে নিয়োগ পান। মুজিবনগর সরকারের অর্থ সচিব ছিলেন তিনি। তিনি ছিলেন বাংলাদেশ সরকারের প্রথম অর্থ সচিব।
তিনি প্রধানমন্ত্রী শেখ হাসিনার সাবেক উপদেষ্টা ও বঙ্গবন্ধু শিশুকিশোর পরিষদের সাবেক সভাপতি।
তিনি টাঙ্গাইল-২ (গোপালপুর-ভূঞাপুর) আসন থেকে ১৯৯৬ সালের জুন মাসের সপ্তম জাতীয় সংসদ নির্বাচন, ২০০৮ সালের নবম জাতীয় সংসদ নির্বাচন এবং ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  ২০০১ সালের অষ্টম জাতীয় সংসদ নির্বাচনে তিনি পরাজিত হয়ে ছিলেন।
বিতর্ক
যমুনা নদী থেকে অবৈধভাবে বালি সংগ্রহের অভিযোগে দৈনিক আমার দেশ পত্রিকায় আসাদুজ্জামানের ছেলেকে অভিযুক্ত করা হয়েছিলো।
মৃত্যু
খন্দকার আসাদুজ্জামান ২৫ এপ্রিল ২০২০ হৃদরোগে আক্রান্ত হয়ে মৃত্যুবরণ করেন।
মারকাজুত তাহফিজ ইন্টারন্যাশনাল মাদ্রাসা
মারকাজুত তাহফিজ ইন্টারন্যাশনাল ক্যাডেট মাদ্রাসা, যাত্রাবাড়ি বাংলাদেশের ঢাকায় অবস্থিত একটি হাফেজিয়া ও কওমি মাদ্রাসা। এটি ঢাকার গুলিস্তান-যাত্রাবাড়ী ফ্লাইওভারের গা-ঘেঁষে সাততলা অ্যাপার্টমেন্টে অবস্থিত। মাদ্রাসাটি বাংলাদেশে জাতীয় কুরআন তিলাওয়াত প্রতিযোগিতার আয়োজন করে থাকে। মাদ্রাসাটির অনুকরণে ঢাকাসহ অনেক জেলায় মাদ্রাসাটির শাখা চালু করা হয়েছে। এই মাদ্রাসার শিক্ষার্থীরা আন্তর্জাতিক ও জাতীয় কুরআন তিলাওয়াত প্রতিযোগিতায় অংশগ্রহণ করে সাফল্য অর্জন করেছে।  মাদ্রাসাটির প্রতিষ্ঠাতা ক্বারী নেছার আহমাদ আন নাছিরী, তিনি এটি ২০০৯ সালে প্রতিষ্ঠা করেন।
রবিন দাস (ক্রিকেটার)
রবিন জেমস দাস (জন্ম ২৭ ফেব্রুয়ারি ২০০২) একজন ইংরেজ ক্রিকেটার। জন্মসুত্রে তিনি ব্রিটিশ বাংলাদেশী। ২০১৮ সালে একটি অনূর্ধ্ব ১৬ ম্যাচে তিনি অপরাজিত ২০০ রান করেন। ২০২০ সালের ২০ সেপ্টেম্বর ঘরোয়া টি-টোয়েন্টি লিগে এসেক্সের হয়ে তার অভিষেক হয়।
প্রাথমিক জীবন
রবিন দাস ২০০২ সালের ২৭ ফেব্রুয়ারি ইংল্যান্ডের লেটনস্টোন শহরে জন্মগ্রহণ করেন। তার পৈতৃক ভূমি বাংলাদেশের সিলেটের সুনামগঞ্জে। ইংল্যান্ডের ব্রেন্টউড বিদ্যালয়ে পড়াশোনা করেছেন রবিন। লেখাপড়ার পাশাপাশি কিশোর অবস্থাতেই ক্লাব ক্রিকেটে অংশগ্রহণ করেন ও সকলের মনোযোগের কেন্দ্রবিন্দুতে পরিণত হন রবিন দাস।
খেলোয়াড়ি জীবন
ইংলিশ ক্রিকেট দল এসেক্সের হয়ে ইংল্যান্ডের ঘরোয়া ক্রিকেট টি-টোয়েন্টি ব্লাস্টে ২০২০ সালের ২০ সেপ্টেম্বর রবিন দাসের অভিষেক হয়। টি-টোয়েন্টি ব্লাস্ট মূলত ভাইটালিটি ব্লাস্ট নামেও পরিচিত। সাসেক্সের বিপক্ষে ওই ম্যাচে তিনি করেছিলেন করেছিলেন ৭ রান। এছাড়া এসেক্স দ্বিতীয় একাদশের হয়েও খেলার অভিজ্ঞতা আছে তার। রবিন দাসের বড় ভাই জোনাথন জয় দাসও একজন ইংলিশ ক্রিকেটার। ২০২২ সালের ২ জুন নিউজিল্যান্ড বনাম ইংল্যান্ডের লর্ডস টেস্টে অলরাউন্ডার স্টুয়ার্ট ব্রডের বদলী খেলোয়াড় হিসেবে তিনি স্বল্প সময়ের জন্য মাঠে নামার সুযোগ পান। ২০২০ সালের শেষ দিকে বঙ্গবন্ধু টি-টোয়েন্টি টুর্নামেন্টের খেলোয়াড় ড্রাফটে রবিনের নাম ছিল। পরে অবশ্য খেলার সুযোগ পাননি। ২০১৯ সালে এই রবিন এসেক্সের ‘একাডেমি প্লেয়ার অব দ্য ইয়ার’ সম্মান পান।
উমামা বিনতে আব্দুল মুত্তালিব
উমামা (বা উমাইমা) বিনতে আব্দুল মুত্তালিব মুহাম্মদের ফুফু ছিলেন।
তিনি মক্কায় আব্দুল মুত্তালিব ইবনে হাশিম ও ফাতিমাহ বিন আমর আল-মাখজুমিয়ার ঘরে জন্মগ্রহণ করেন।
তিনি আসাদ ইবনে খুজাইমা গোত্রের একজন অভিবাসী যাহস ইবনে রিয়াবকে বিয়ে করেছিলেন, এবং তাদের ছয়জন সন্তান হয়েছিল।
উমামা কখনও মুসলিম হয়েছিলেন কিনা তার বর্ণনা পাওয়া যায়না। ৬২২ সালে তিনি মদিনার পথে তার সন্তানদের সাথে হিজরাতে যোগ দেননি। ৬২৮ সালে তিনি তখনও বেঁচে ছিলেন, মুহাম্মদ যখন তাকে খায়বার থেকে ৪০ ওয়াস্ক খেজুুর প্রদান করেছিলেন।
৫৬০
৫৬০ গ্রেগরীয় বর্ষপঞ্জির একটি অধিবর্ষ।
আব্দুল মজিদ খান (হবিগঞ্জের রাজনীতিবিদ)
মোঃ আব্দুল মজিদ খান (জন্ম: ৩১ ডিসেম্বর ১৯৫৪) হলেন বাংলাদেশের একজন প্রখ্যাত রাজনীতিবিদ ও ২৪০ নং (হবিগঞ্জ-২) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
প্রাথমিক জীবন
মোঃ আব্দুল মজিদ খান ১৯৫৪ সালের ৩১ ডিসেম্বর তৎকালীন সিলেট জেলার হবিগঞ্জে জন্মগ্রহণ করেন। তার পিতার নাম আব্দুল হাসিম খান এবং মাতা ছালেমা খাতুন।
৫৬১
৫৬১ গ্রেগরীয় বর্ষপঞ্জির একটি সাধারণ বছর।
বাংলাদেশ কোস্ট গার্ড
বাংলাদেশ কোস্ট গার্ড বাংলাদেশের সমুদ্র উপকূল অঞ্চলে নিয়োজিত একটি আধা-সামরিক বাহিনী। এই সংস্থা জাতীয় ও আন্তর্জাতিক বিবিধ আইন প্রয়োগের মাধ্যমে উপকূল অঞ্চলের নিরাপত্তা ও শৃঙ্খলা বিধান এবং জাতীয় স্বার্থ রক্ষা করে। এই আধাসামরিক বাহিনীটি স্বরাষ্ট্র মন্ত্রণালয়ের অধীনস্থ। এর কর্মকর্তাগণ বাংলাদেশ নৌবাহিনী থেকে স্থানান্তরিত হয়ে আসেন। এর সদরদপ্তর ঢাকায় অবস্থিত। বর্তমানে এই বাহিনীতে ৫৭টি জাহাজ এবং ৩,৩৩৯ জন উপকূল রক্ষী নিয়োজিত আছেন।
ইতিহাস
বাংলাদেশ স্বাধীন হওয়ার পর হতে নৌ বাহিনী অতিরিক্ত দায়িত্ব হিসেবে কোস্ট গার্ডের ভূমিকা পালন করত। এতে তার নিজেস্ব কর্মকাণ্ড ব্যাহত হতো এবং কিছু আইনি সমস্যা সৃষ্টি হতো। এই সমস্যা নিরসনের জন্য সরকার একটি কোস্ট গার্ড গঠনের জন্য সংসদে আইন পাশ করে যা কোস্ট গার্ড এ্যাক্ট ১৯৯৪ নামে পরিচিত। আনুষ্ঠানিক ভাবে ১৯৯৫ সালের ১৪ ফেব্রুয়ারি বাংলাদেশ কোস্ট গার্ড গঠিত হয় এবং ১৯৯৫ সালের ডিসেম্বর থেকে নৌ বাহিনী হতে ধার নেয়া দুটি টহল জাহাজের সমন্বয়ে তার কর্মকাণ্ড শুরু করে।
দায়িত্ব ও কর্তব্য
বাংলাদেশের সামুদ্রিক তটরেখার শৃঙ্খলা এবং নিরাপত্তা রক্ষাকারী বাহিনী হিসেবে কর্মরত আছে।
কাজিরো ইয়ামামোতো
কাজিরো ইয়ামামোতো (জাপানি: য়ামামোতো কাজিরো, ১৫ই মার্চ, ১৯০২ - ২৮শে সেপ্টেম্বর, ১৯৭৪) একজন জাপানী চলচ্চিত্র পরিচালক, প্রযোজক এবং চিত্রনাট্যকার। তিনি জাপানের টোকিওতে জন্মগ্রহণ করেন। এই শহরেই লিভার সিরোসিসে আক্রান্ত হয়ে মৃত্যুবরণ করেন। কিংবদন্তির জাপানী চলচ্চিত্র পরিচালক আকিরা কুরোসাওয়া তার সাথে সহকারী পরিচালক হিসেবে কাজ করেই চলচ্চিত্র জীবন শুরু করেছিলেন।
নেপালে স্বাস্থ্য
থাম্ব|নেপাল মেডিকেল অ্যাসোসিয়েশনের লোগো নেপালে স্বাস্থ্যসেবা সরকারি ও বেসরকারি দুইভাবেই দেয়া হয়। তবে তা আন্তর্জাতিক মান পূরণ করতে ব্যর্থ হয়েছে। দক্ষিণ এশিয়া র দেশগুলোর মধ্যে একমাত্র নেপালে ই বিভিন্ন রোগের প্রাদুর্ভাব বেশি লক্ষ করা গেছে, বিশেষ করে গ্রামাঞ্চলে। এছাড়াও দেশটির ভৌগোলিক ও সামাজিক বৈচিত্রতা এবং বিভিন্ন মহামারী, প্রাকৃতিক দুর্যোগ, বন্যা, দাবানল, ভূমিধস, ভূমিকম্প ইত্যাদির কারণে এইসব রোগব্যধি দ্রুত বিস্তার লাভ করে থাকে। দেশটির জনসংখ্যার একটি বড় অংশ বিশেষ করে গ্রামের দরিদ্র জনগোষ্ঠীরা বিভিন্ন ধরনের রোগ সংক্রমণ, মৃত্যুঝুঁকি, পুষ্টিহীনতা ও অন্যান্য স্বাস্থ্য সংক্রান্ত বিভিন্ন জটিলতার মধ্যে আছে। তবে, এখন স্বাস্থ্যসেবায় কিছুটা উন্নতি লক্ষ করা যাচ্ছে। উল্লেখযোগ্যভাবে বলতে গেলে মাতৃস্বাস্থে র উন্নতি বেশ দারুণভাবে লক্ষ করা যাচ্ছে। এই উন্নতিগুলোর মধ্যে রয়েছে:
স্বাস্থ্যসেবা খাতে ব্যয়
২০০২ সালে সরকার কর্তৃক স্বাস্থ্যসেবা খাতে প্রতিজন মানুষের জন্য প্রায় ২.৩০ ইউএস ডলার নির্ধারণ করা হয়েছিল। এর প্রায় ৭০% এসেছিল ব্যক্তিগত তহবিল থেকে। ২০০৯ সালে সরকার স্বাস্থ্যসেবা খাতে বাজেট নির্ধারণ করেছিল প্রায় ৫.৮% মাত্র। ২০১২ সালে সরকার দেশটির ৫ টি জেলায় সার্বজনীন স্বাস্থ্য সুরক্ষার জন্য একটি পাইলট প্রোগ্রাম চালু করেছিলেন।
এরপর ২০১৪ সালে নেপালে প্রতিজনে স্বাস্থ্যখাতে খরচের পরিমাণ ছিল ১৩৭ ইউএস ডলার।
অবকাঠামোগত স্বাস্থ্যসেবা
নেপালের স্বাস্থ্যসেবা, স্বাস্থ্যবিধি, পুষ্টি এবং স্বাস্থ্যব্যবস্থা বেশ নিম্নমানের এবং তা দেশের বড় একটা জনগোষ্ঠী, বিশেষ করে গ্রামাঞ্চল পর্যন্ত পৌঁছাতে ব্যর্থ। গরীব লোকেরা উচ্চ খরচ, সেবার অপর্যাপ্ততা, স্বাস্থ্যশিক্ষা ও বিরাজমান ভ্রান্ত কিছু বিশ্বাসের কারণে তারা মৌলিক স্বাস্থ্যসেবা থেকে বঞ্চিত। পুনঃউৎপাদনমুখী স্বাস্থ্যব্যবস্থার সুযোগ কম যে কারণে এটা মেয়েদের বিভিন্ন অসুবিধার সৃষ্টি করে। ২০০৯ সালের জাতিসংঘে র মানব উন্নয়ন প্রতিবেদনে নেপালের চলমান সামাজিক সচেতনতা, জনগোষ্ঠীর স্বাস্থ্যসেবা সম্পর্কিত ভিন্ন অবস্থান ও স্বাস্থ্যসেবা সম্পর্কে সরকারি সেবার প্রতি অনীহা বিষয়ক ব্যাপারগুলোকে প্রাধান্য দেয়া হয়।
এই সমস্যাগুলোর কারণে বিভিন্ন সরকারি ও বেসরকারি প্রতিষ্ঠান বিভিন্ন স্বাস্থ্য বিষয়ক প্রোগ্রামের মাধ্যমে জনগণকে পরিবার পরিকল্পনা, গর্ভনিরোধক পদ্ধতি, গর্ভবতী স্ত্রীদের একে অন্যের প্রতি যোগাযোগ, নিরাপদ মাতৃত্ব চর্চা যেমন- বাচ্চা জন্মের সময় দক্ষ পরিচর্যাকারী ভূমিকা ও জন্মের পরপরই মায়ের বুকের দুধ পান করানো সহ বিভিন্ন বিষয়ে উৎসাহিত করছে।
নেপালে পুষ্টি উপাদানের ঘাটতি ব্যাপকভাবে বিস্তৃত, অর্ধেকের বেশি গর্ভবতী মহিলা এবং পাঁচ বছরের কম বয়সী শিশু এবং সেইসাথে ৩৫% পুনঃসন্তান জন্মদানে সক্ষম নারীরা রক্তশূণ্যতায় ভুগে থাকেন। মাত্র ২৪% শিশুরা আয়রনসমৃদ্ধ খাবার পায়, ২৪% শিশু নূন্যতম গ্রহণযোগ্য খাবার খেতে পারে এবং অর্ধেকের বেশি গর্ভবতী মহিলাদের গর্ভাবস্থায় সম্পুরক আয়রণ গ্রহণ করতে হয়। নেপালে পুষ্টিহীনতার কারণ হিসেবে যে কারণগুলো কাজ করে সেগুলো হলো ডায়রিয়া জনিত রোগে আক্রান্ত হবার সংখ্যা, যথাযথ স্বাস্থ্য সচেতনতার অভা্ব এবং এবং খোলা জায়গায় মল-মূত্র ত্যাগ করা (৪৪%)।
গত দুই দশকে নেপাল শিশুদের পুষ্টির ব্যাপারে বেশ ভাল উন্নতি করেছে। ২০০১ সালের পর থেকে খর্বতা ও কমওজনবিশিষ্ট শিশুর সংখ্যা উল্লেখযোগ্য হারে হ্রাস পেয়েছে। ২০০১ থেকে ২০০৬ সালে নেপালে খর্বতায় আক্রান্ত শিশুর পরিমাণ ছিল মাত্র ১৪%, ২০০৬ থেকে ২০১১ সালে ছিল ১৬% এবং ২০১১ থেকে ২০১৬ সালে ছিল মাত্র ১২%। কমওজনবিশিষ্ট শিশুদের ক্ষেত্রের একই ধরনের ফলাফল লক্ষ করা গেছে। এই ফলাফল থেকে লক্ষ করা যায় যে নেপাল টেকসই উন্নয়ন লক্ষ্যমাত্রা (এমডিজি) অর্জনের দিকে বেশ ভালভাবেই এগিয়ে যাচ্ছে। যদিও টেকসই উন্নয়ন লক্ষ্যমাত্রায় পৌঁছাতে আরো অনেক পথ পাড়ি দিতে হবে নেপালকে। ২০১৭ সালের মধ্যে এই লক্ষ্যমাত্রায় খর্বতা ৩১% ও কমওজনবিশিষ্ট শিশুর সংখ্যা ২৫%-তে আনার লক্ষ্য ছিল (ন্যাশনাল প্লানিং কমিশন ২০১৫)।
ভৌগোলিক অবস্থা
নেপালের বেশিরভাগ গ্রাম এলাকা পার্বত্য অঞ্চলের অন্তর্গত। নেপালের অসমতল অঞ্চলগুলোতে অবকাঠামোগত উন্নয়নের বেশ অভাব যে কারণে গ্রামের পার্বত্য অঞ্চলের মানুষ মৌলিক স্বাস্থ্যসেবা থেকে প্রায় বঞ্চিত। অনেক গ্রাম আছে যেখানে এখনও পায়ে হেঁটে যেতে হয়। এ কারণে চিকিৎসাব্যবস্থা বিলম্বিত হয় যা একজন রোগীর তাৎক্ষণিক প্রয়োজনীয় চিকিৎসাকে বাঁধাগ্রস্ত করে। তাই, নেপালে বেশিরভাগ স্বাস্থ্যসেবাগুলো শহরাঞ্চলে বেশি পাওয়া যায়। তাই গ্রামে স্বাস্থ্যসেবা অপর্যাপ্ত তহবিলের কারণে বাঁধাগ্রস্ত হয়।
২০০৩ সালে নেপালে মাত্র ১০ টি স্বাস্থ্যকেন্দ্র ছিল, ৮৩ টি হাসপাতাল, ৭০০ টি স্বাস্থ্যপদ এবং ৩,১৫৮ টি উপ-স্বাস্থ্যপদ ছিল যা গ্রাম্যসেবা দিত। সেইসাথে ১,২৫৯ জন ডাক্তার ছিলেন, গড়ে ১৮,৪০০ জন রোগীর জন্য মাত্র ১ জন ডাক্তার ছিলেন। ২০০০ সালে, স্বাস্থ্যখাতে সরকারি তহবিলের পরিমাণ ছিল প্রতি জনে প্রায় ২.৩০ ইউএস ডলার এবং প্রায় ৭০% খরচ সংগ্রহ করা হতো ব্যক্তিগত তহবিল থেকে। ২০০৪ অর্থবছরে স্বাস্থ্যখাতে সরকারি বরাদ্দের পরিমাণ ছিল ৫.১% এবং বৈদেশিক সাহায্যের পরিমাণ ছিল মোট বরাদ্দের ৩০%।
রাজনৈতিক প্রভাব
নেপালে র স্বাস্থ্যসেবার একটি বড় অংশ নির্ভর করে রাজনৈতিক ক্ষমতা ও রাজধানী কাঠমান্ডু কেন্দ্রিক সম্পদ ব্যবহারের উপর যে কারণে নেপালের অন্যান্য অংশ আলাদা হয়ে পড়েছে।
১৯৯০ সালে গণতন্ত্র পুনরুদ্ধারের পর স্থানীয় প্রতিষ্ঠানগুলো বেশ এগিয়ে যাচ্ছে। ১৯৯৯ সালে স্থানীয় আত্ম-তদারকি আইন প্রণয়ন করা হয় যাতে করে জনগণ মৌলিক সেবাগুলো যেমন- স্বাস্থ্য, সুপেয় পানি এবং গ্রামের অবকাঠামোগত উন্নয়ন লাভ করে। কি্ন্তু এই প্রোগ্রাম স্বাস্থ্য বিষয়ে উল্লেখযোগ্য কোনো উন্নতি দেখাতে পারেনি। রাজনৈতিক স্বদিচ্ছার কারণে নেপাল কেন্দ্রবিমুখ উন্নতি অর্জন করতে পারে নি। যে কারণে দেশটি তাদের রাজনৈতিক, সামাজিক ও গাঠনিক কার্যকারিতার দিক থেকে বেশ পিছিয়ে।
প্রত্যাশিত গড় আয়ু
২০১০ সালে, নেপালের মানুষের গড় আয়ু ছিল ৬৫.৮ বছর। ২০১২ সালের বিশ্ব স্বাস্থ্য সংস্থা'র উপাত্ত অনুযায়ী নেপালের মানুষের প্রত্যাশিত গড় আয়ু ৬৮ বছর। ২০১০ ও ২০১২ সালে জন্মের সময় ছেলে-মেয়ে উভয় সন্তানের ক্ষেত্রে প্রত্যাশিত আয়ু বেড়েছে ৬ বছর। ২০১২ সালে, প্রত্যাশিত সুস্বাস্থ্য ছেলে-মেয়ে উভয়ের ক্ষেত্রে ছিল ৯ বছর যা কিনা জন্মের সময় সামগ্রিক প্রত্যাশিত আয়ুর চেয়ে কম। প্রত্যাশিত সুস্বাস্থ্যের এই হ্রাস পূর্ণ ৯ বছরের সমতুল্য রোগব্যধিতে আত্রান্ত হওয়া ও শারীরিক অক্ষমতার সমান।
রোগব্যধি
বিশ্ব স্বাস্থ্য সংস্থার তথ্য অনুযায়ী, নেপালে অসুস্থতা ও মৃত্যুহারের সবচেয়ে বড় কারণ হিসেবে নয়টি বিষয়কে চিহ্নিত করা যায়:
এইচআইভি/এইডস
মূল অনুচ্ছেদ: নেপালে এইচআইভি/এইডস (ইংরেজি)
২০১৩ সালে নেপালের মোট জনসংখ্যার ৮.১% প্রায় ৪০,৭২৩ জনের মধ্যে ১৪ বছর বা এর কমবয়সী শিশুদের মধ্যে প্রায় ৩,২৮২ জন এইচআইভি-তে আক্রান্ত ছিল। ৫০ বছর বা এর উপরের বয়সী ৩,৩৮৫ জনের মাঝে এইচআইভি সংক্রমিত হয় (মোট জনসংখ্যার ৮.৩%)। সংক্রমিত লোকদের মধ্যে পুরুষ দুই-তৃতীয়াংশ (৬৬%) আর বাকী এক-তৃতীয়াংশ (২৪%) হলো মহিলা যাদের মধ্যকার ৯২.২% হলো ১৫-৪৯ বছর বয়সী সন্তান জন্মদানে সক্ষম। স্ত্রী ও পুরুষের সংক্রমিত হবার অনুপাত ২০০৬ সাল থেকে ২০১৩ সাল পর্যন্ত ২.১৫ থেকে ১.৯৫-তে নেমে এসেছে যা ২০২০ সালের মধ্যে ১.৮৬-তে নেমে আসবে বলে আশা করা যাচ্ছে। নেপালে এটি ছড়ায় মূলত নেশাগ্রহণকারী, অভিবাসী, যৌনকর্মী ও তাদের খদ্দের এবং মানুষের সাথে যৌনকাজ সম্পন্ন করার কারণে। ২০০৭ সালে ইনটেগ্রেটেড বায়ো-বিহেভিয়ারাল সার্ভেলিয়েন্স স্টাডি (আইবিবিএস)-এর এক ফলাফল থেকে দেখা যায় যে শহরে অঞ্চলের নেশাগ্রহণকারীদের মধ্যে কাঠমান্ডু, পোখারা এবং পূর্ব ও পশ্চিম তেরাই-তে সংখ্যায় তারা সবচেয়ে বেশি যাদের ৬.৮% থেকে ৩৪.৭%-ই এইচআইভি পজিটিভ। সংখ্যার বিচারে, নেপালের ১.৫ মিলিয়ন থেকে ২ মিলিয়ন অভিবাসী শ্রমিকদের মধ্যেই সবচেয়ে বেশি সংখ্যক এইআইভি পজিটিভ জনসংখ্যা বিদ্যমান। প্রতিটা উপগ্রপ থেকে ২.৮% অভিবাসীরা মুম্বাই থেকে ফিরে আসছে আর এইচআইভি-তে আক্রান্ত হচ্ছে।
২০০৭ সালের তথ্য অনুযায়ী, নারী যৌনকর্মী ও তাদের খদ্দেরদের মাঝে এইচআইভি বিদ্যমান ছিল যথাক্রমে ২% এবং ১%-এরও কম এবং শহর এলাকায় তা ৩.৩%। এইচআইভি সংক্রমণে নারীদের চেয়ে পুরুষের ভূমিকাই বেশি। সেইসাথে শহর এলাকা ও পশ্চিমাংশের জায়গাগুলোতেও বেশি যেখানে অভিবাসী শ্রমিকরা কাজ করে। অভিবাসী শ্রমিকেরা ৪১% এইচআইভি সংক্রমণে ভুমিকা রাখে। এরপরেই রয়েছে যৌনকর্মীরা (১৫.৫%) এবং নেশাগ্রহণকারীরা (১০.২%)
মাতৃস্বাস্থ্য
নেপাল মহিলা ও শিশুদের স্বাস্থ্যের দিকে বেশ ভাল উন্নতি করেছে এবং সেই ২০১৩ সালে থেকে তারা মানব উন্নয়ন সূচক #৪ (শিশু মৃত্যুহার কমানো) এবং #৫ক (মাতৃমৃত্যুর হার কমানো) অর্জনের পথে আছে। এই প্রতিবেদনে উল্লেখিত বিষয়গুলো নেপালের স্বাস্থ্য ও জনসংখ্যা বিষয়ক মন্ত্রণালয় এবং সংশ্লিষ্ট প্রতিষ্ঠানসমূহের জন্য একটা বিশেষ সুযোগ ছিল কীভাবে বিভিন্ন কার্যকরী প্রোগ্রাম ও ব্যবস্থাপনার মাধ্যমে বিষয়গুলোর উন্নতি করা যায়।
নেপালে মাতৃস্বাস্থ্যের ব্যাপারেও দারুণ উন্নতি করেছে। মাতৃমৃত্যুর হার ১৯৯০ সালে প্রতি ১০০,০০০-তে ৭৪৮ থেকে ২০১৪ সালে তা কমে হয়েছে প্রতি ১০০,০০০-তে মাত্র ১৯০ জন। নেপাল মোট উর্বরতার হার হ্রাসেও দারুণ উন্নতি করেছে, ১৯৯১ সালের ৫.৩ থেকে ২০১৪ সালে তা কমে এসেছে ২.৩-তে।
মাতৃস্বাস্থ্যের অন্যান্য দিকগুলো ঠিক থাকলেও জন্মবিরতিকরণ প্র্রক্রিয়াগ্রহণের সূচক নিম্নমুখী ২০০৬ (৪৪.২%) এবং ২০১১ (৪৩.২%) এবং সেইসাথে অন্য দেশে জীবিকা নির্বাহ করতে যাবার তাগিদে বিবাহ বিচ্ছেদের হার বেশ বেড়েছে (গ্রামাঞ্চলে তিন-চতুর্থাংশ)। ১৯৯৬ সালের পর থেকে মাতৃ স্বাস্থ্যসেবার মান বেশ বেড়েছে। সেইসাথে ২০১৪ সালে মাতৃস্বাস্থ্যের পরিব্যাপ্তী ও স্বাস্থ্যকর্মীদের নিয়মিত পরিদর্শনের হারও বেড়েছে (৬০% কমপক্ষে ৪ বার পরিদর্শনে)। এছাড়াও জন্ম সেবাদানকারী প্রতিষ্ঠান ও জন্মে সহায়তাকারী দক্ষ দাই-এর হার বেড়েছে।
শিশু স্বাস্থ্য
নেপাল মানব উন্নয়ন সূচক ৪ অর্জনের পথে আছে। সেইসাথে জাতীয় উপাত্ত থেকে দেখা যায় শিশুমৃত্যু ৩৫.৮ হারে ২০১৫ সালে পাঁচ বছরের কমবয়সী প্রতি হাজারে ৫ জন শিশুমৃত্যু তে নেমে এসেছে যা ১৯৯১ সালে ছিল ১৬২ জন। বৈশ্বিক পরিসংখ্যানে দেখা যায় ১৯৯১ সাল থেকে ২০১৩ সাল পর্যন্ত এই হার ৬৫% কমে প্রতি হাজারে ১২৮ থেকে ৪৮-তে এসেছে।
কার্যকরী প্রোগ্রামের উন্নতির মাধ্যমে নেপাল শিশুমৃত্যুর গুরুত্বপূর্ণ কারণসমূহ মোকাবেলা ও বিভিন্ন দলভিত্তিক ও জাতীয় ক্যাম্পেইনের মাধ্যমে সফলভাবে কাজ করে যাচ্ছে। এর মধ্যে রয়েছে দ্বি-বার্ষিক ভিটামিন এ ক্যাপসুল খাওয়ানো এবং কৃমিনাশক ওষুধ খাওয়ানোর ক্যাম্পেইন। শিশুদের টিকাপ্রদানের হার দারুণভাবে বেড়েছে এবং ৬ মাসের কম বয়সী শিশুদের মাতৃদুগ্ধপানে উৎসাহিত করার ব্যাপারটিও মুটামুটিভাবে সাড়া ফেলেছে। যদিও গত কয়েক বছরে এনএমআর দৃঢ়ভাবে এটা নিয়ে কাজ করে গেছে। এতে করে ২০১৫ সালে প্রতি হাজারে শিশুমৃত্যুহার ছিল ২২.২ এর কাছাকাছি। এর সাথে তুলনা করা যায় ভারতের শিশুমৃত্যুহার ২৭.৭ (২০১৫) এবং পাকিস্তানের ৪৫.৫ (২০১৫)।
এনএমআর নেপালের একটি গুরুত্বপূর্ণ একটি প্রতিষ্ঠান, ২০১৫ সালে যাদের কারণে নেপালের শিশু মৃত্যুহার ৭৬% এবং ৫ বছরের কমবয়সী ৫৮% শিশু মৃত্যুহার কমেছে এবং এর উদ্দেশ্যে আরো সামনে এগিয়ে যাওয়া। কিছু বিরুপ কারণ স্বাস্থ্যসূচককে প্রভাবিত করে। তবে, নেপালে বেশিরভাগ স্বাস্থ্যসূচকগুলোতেই উন্নতি করেছে অনেক বাঁধা-বিপত্তি স্বত্ত্বেও। এটা অর্জনের প্রচেষ্টার কারণে অনেক ব্যাখাই দাঁড় করানো যায় যার মধ্যে অন্যতম ব্যাপার হলো কোনো প্রকার জটিলতাই স্বাস্থ্যসেবার মানকে প্রভাবিত করতে পারে নি। সকল অবস্থাতেই স্বাস্থ্যকর্মীদেরকে ক্লিনিকগুলোতে পাঠানো হতো জটিলতায় আক্রান্ত অঞ্চলগুলোতে। মূলত দেশের এই জটিলতাই এমন একটা পরিবেশ তৈরি করেছিল যাতে করে এই ব্যবস্থাটা আরো উন্নতি লাভ করেছে। নেপালের সরকারি স্বাস্থ্যসেবা প্রতিষ্ঠানগুলো সুবিধাবঞ্চিত মানুষদের সেবা প্রদান, প্রত্যন্ত অঞ্চলগুলোতে চিকিৎসা প্রদান, সমাজ ও দলভিত্তিক মৌলিক স্বাস্থ্যসেবা নিশ্চিতকরণ বিশেষ করে মহিলাদের দলভিত্তিক স্বেচ্ছাসেবক নিয়োগ, মহিলাদের দল এবং স্বাস্থ্যসেবা ব্যবস্থাপনায় (এইচএফওএমসি) দারুণভাবে ভূমিকা রেখেছে।
শিশু স্বাস্থ্য কার্যক্রম
নেপালের স্বাস্থ্য ও জনসংখ্যা বিষয়ক মন্ত্রণালয় (এমওএইচপি)-এর শিশু স্বাস্থ্য বিভাগ শিশুদের স্বাস্থ্য সুরক্ষা ও উন্নতির জন্য বেশকিছু যুগান্তকারী উদ্যোগ গ্রহণ করেছে। এগুলোর মধ্যে রয়েছে সম্প্রসারিত টিকা প্রদান কর্মসূচী (ইপিআই), সমাজভিত্তিক শিশুদের রোগব্যধির সমন্বিত ব্যবস্থাপনা (সিবিআইএমসিআই), সমাজভিত্তিক নবজাতক সুরক্ষা কার্যক্রম (সিবি-এনসিপি), শিশুদের মাতৃদুগ্ধ পান বিষয়ক কার্যক্রম, সম্পুরক পুষ্টি উপাদান কার্যক্রম, ভিটামিন এ ক্যাপসুল ও কৃমিনাশক কার্যক্রম এবং সমাজভিত্তিক অপুষ্টির কুফল বিষয়ক কার্যক্রম।
টিকা কার্যক্রম
জাতীয় টিকা কার্যক্রম হলো নেপালের প্রথমে গুরুত্ব পাওয়া কার্যক্রম। সেই শুরুর সময় থেকে এখনও পর্যন্ত এটি একটি প্রতিষ্ঠিত ও সফলভাবে পরিচালিত একটি কার্যক্রম। টিকা কার্যক্রম সেবা যেকোন ক্লিনিক বা হাসপাতাল, স্বাস্থ্যকেন্দ্র, চলমান ও বিস্তৃত ক্লিনিক, বেসরকারি প্রতিষ্ঠান ও বেসরকারি ক্লিনিকে সম্পূর্ণ বিনামূলে সরবরাহ করা হয়। সরকার বিভিন্ন হাসপাতাল, বেসরকারি প্রতিষ্ঠান ও নার্সিং হোমগুলোতে একদম বিনামূল্যে বিভিন্ন ভ্যাকসিন ও টিকা সরবরাহ করে থাকে। মোট জনসংখ্যার সকল বয়সের ৯৭% মানুষের কাছে সমানভাবে, বিনামূল্যে এটি পৌঁছে দিয়ে নেপাল স্বাস্থ্যখাতে সফলভাবে স্বীকৃতি লাভ করেছে। এছাড়াও গত ১৫ বছরের উন্নতির ধারা থেকে এই কার্যক্রমগুলোর ইতিবাচক সম্ভাবনা খুব সহজেই প্রত্যক্ষ করা যায়। ২০১৪ ও ২০১৫ সালে আরো দুইটি ভ্যাকসিন যথাক্রমে পোলিও (আইপিভি) ও নিউমোনিয়া (পিসিভি) নেপালে প্রদান করা হয়। নেপালের ৬টি বিভাগের প্রায় ৯৯.৯% অংশ এর আওতায় আছে। এর ফলশ্রুতিতে ২০১৪ সালের ২৭ মার্চ নেপালকে পোলিওমুক্ত দেশ হিসেবে ঘোষণা করা হয়। গর্ভবতী মায়েদের টিটেনাস সেই ২০০৫ সালেই দূর হয়েছে এবং জাপানি এনসেফালাইটিস নিয়ন্ত্রণের পর্যায়ে আছে। নেপালে ২০১৯ সালের মধ্যে হাম প্রতিরোধের লক্ষ্য হাতে নিয়েছে। শুধুমাত্র নেপালের ১% শিশুরা কোনো প্রকার ভ্যাকসিন কার্যক্রমের আওতার বাইরে আছে।
সমাজভিত্তিক শৈশব রোগব্যধির সমন্বিত ব্যবস্থাপনা (সিবি-আইএমসিআই)
এটি এমন এক ধরনের স্বাস্থ্য কার্যক্রম যা বিভিন্ন রোগব্যধি সনাক্তকরণ যেমন নিউমোনিয়া, উদরাময়, ম্যালেরিয়া ও হাম সেইসাথে ২ মাস থেকে ৫ বছরবয়সী শিশুদের অপুষ্টি ইত্যাদি বিষয়কে চিহ্নিত করে সেগুলোর জন্য ব্যবস্থা গ্রহণ করে। এছাড়াও এটি বিভিন্ন সংক্রমণ, জন্ডিস, হাইহারথার্মিয়া এবং ২ মাসের শিশুদের মাতৃদুগ্ধপানের গুরুত্ব ইত্যাদি বিষয়ে পরামর্শ প্রদান করে। এটি নেপালের প্রায় সকল জেলার প্রত্যন্ত অঞ্চল পর্যন্ত বিস্তৃত এবং শিশুদের রোগব্যধি নিয়ন্ত্রণে এটি এক ইতিবাচক ভূমিকা রেখেছে। গত দশকে নেপাল এই প্রোগ্রামের আওতায় পাঁচ বছরের কম বয়সী শিশুদের মৃত্যুহার কমাতে বেশ সফলতা দেখিয়েছে। প্রথমদিকে এটি ১৯৮২ সালে শুরু হয় ডায়রিয়াজনিত সমস্যাগুলো (সিডিডি) মোকাবেলার জন্য এবং এরপর ১৯৮৭ সালে এটি শ্বসনতন্ত্রের সমস্যা (এআরআই) মোকাবেলার জন্য শুরু করা হয়। ১৯৯৮ সালে এই দুই প্রোগ্রাম সংযুক্ত হয়ে সিবি-আইএমসিআই হিসেবে আত্মপ্রকাশ করে।
সমাজভিত্তিক নবজাতক সুরক্ষা কার্যক্রম (সিবি-এনসিপি)
১৯৯৬ সালের নেপালের পরিবার স্বাস্থ্য জরিপ, নেপাল ডেমোগ্রাফিক এ্যান্ড হেল্‌থ সার্ভে এবং বিশ্ব স্বাস্থ্য সংস্থার পরিসংখ্যানে দেখা যায়, নেপালে জন্মকালীন শিশুমৃত্যুহার শুধু শিশু মৃত্যুহারের চেয়ে কম গতিতে কমছে। ২০১১ সালে নেপাল ডেমোগ্রাফিক এ্যান্ড হেল্‌থ সার্ভের এক প্রতিবেদনে দেখা যায় যে গড়ে প্রতি ১,০০০ জনে জন্মকালীন শিশু মৃত্যু ঘটে ৩৩ জনের যা ৫ বছরের কমবয়সী শিশুমৃত্যুর ৬১%। নেপালে জন্মকালীন মৃত্যুর প্রধান কারণ হলো সংক্রমণ, জন্মকালীন শ্বাসরুদ্ধতা, অকাল জন্ম এবং হাইপোথার্মিয়া। নেপালের স্বাস্থ্যসেবার ফলাফল থেকে এটা স্পষ্ট যে জন্মকালীন শিশুমৃত্যুর হার কমানোর জন্য ৭২% সন্তান বাড়িতে জন্ম নেবার বিষয়টি অবশ্যই বিবেচনায় নিতে হবে (এনডিএইচএস ২০১১)।
এ কারণে, জন্মকালীন শিশুমৃত্যুহার কমাতে নেপালের স্বাস্থ্য ও জনসংখ্যা বিষয়ক মন্ত্রণালয় ২০০৪ সালের জাতীয় জন্মকালীন স্বাস্থ্য সুরক্ষা কৌশলের উপর ভিত্তি করে একটি নতুন প্রোগ্রাম চালু করেছে যার নাম 'সমাজভিত্তিক নবজাতক সুরক্ষা কার্যক্রম' (সিবি-এনসিপি)।
জাতীয় পুষ্টি কার্যক্রম
স্বাস্থ্যসেবা বিভাগের অধীনে জাতীয় পুষ্টি প্রোগ্রাম এর মূল লক্ষ্য হলো "নেপালের সকল জনগণের পর্যাপ্ত পুষ্টি, খাদ্যসুরক্ষা এবং পর্যাপ্ত শারীরিক, মানসিক ও সামাজিক অগ্রগতি ও ন্যায্য মানব সম্পদ উন্নয়ন ও জীবিকার জন্য খাদ্য নিরাপত্তা"। এই লক্ষ্যকে সামনে রেখে সামগ্রিক পুষ্টি কার্যক্রম, গর্ভধারণকারী মায়ের বয়স, গর্ভবতী মহিলা এবং সকল বয়সের মানুষের অপুষ্টি নিয়ন্ত্রণ ও প্রতিরোধ এবং পুষ্টি উপাদানের অভাবজনিত জটিলতা ইত্যাদির উন্নতিতে দলগত ও সমষ্টিগত সহযোগিতা, সমন্বয় এবং বিভিন্ন প্রতিষ্ঠানের মাঝে অংশীদারত্ব এবং সাধারণে জনগণের মাঝে উচ্চমানের সচেতনতা ও সহযোগিতার মনোভাব তৈরির জন্য কাজ করা হচ্ছে।
নেপালে অপুষ্টি একটি শিশুর বেঁচে থাকা, বৃদ্ধ ও উন্নতির জন্য একটি বড় বাঁধা। সবচেয়ে সাধারণ অপুষ্টিজনিত সমস্যা হলো আমিষজনিত অপুষ্টি (পিইএম)। অন্যান্য অপুষ্টির মধ্যে রয়েছে আয়োডিন, লৌহ এবং ভিটামিন এ-র অভাব। এই অভাবগুলো অনেকসময় একসাথেই লক্ষ্য করা যায়। মুটামুটিভাবে প্রবল অপুষ্ট এবং মারাত্মকভাবে অপুষ্ট শিশুদের বেশিরভাগই পর্যাপ্তভাবে অপুষ্ট শিশুদের চেয়ে বেশি মারা যায় শৈশবের সাধারণ রোগব্যধিগুলো থেকে। সেইসাথে, অপুষ্টি একটি শিশুর জন্য বাজেভাবে হুমকীস্বরুপ এবং তা এক-তৃতীয়াংশ শিশু মৃত্যুর জন্য দায়ী। নেপালে অপুষ্টি প্রধান কারণগুলো হলো দুর্বল মাতৃপুষ্টি, অপর্যাপ্ত খাদ্যগ্রহণ, নিয়মিত সংক্রমণ, বাড়ির খাদ্যস্বল্পতা, মাতৃদুগ্ধপানে অবহেলা এবং নিম্বমানের যত্ন যা পুরো প্রজন্মকে অপুষ্টির দিকে ঠেলে দিচ্ছে।
খর্বতায় আক্রান্ত শিশুদের উপর এক বিশ্লেষণে দেখা যায় প্রায় এদের প্রায় অর্ধেকের মতো শিশুর মায়েদের মাতৃকালীন দুর্বল পুষ্টির যোগান ছিল এবং বাকী অর্ধেক শিশুদের শৈশবে দুর্বল মানের পুষ্টির যোগা ছিল। নেপাল ডেমোগ্রাফিক এ্যান্ড হেল্‌থ সার্ভে'র মতে প্রায় এক-চতুর্থাংশ শিশু জন্মগ্রহণ করে অনেক কম ওজন নিয়ে (এনডিএইচএস, ২০১১), ৫ বছরের কমবয়সী ৪১% শিশুরা খর্বতাবিশিষ্ট। এনডিএইচএস এবং এনএমআইসিএস-এর আরেকটি জরিপে আরো দেখা যায় জন্মগ্রহণ করা ৩০% শিশুরা কমওজনবিশিষ্ট এবং ৫ বছরের কমবয়সী ১১% শিশুরা কৃশকায়তাবিশিষ্ট।
শিশুদের অপুষ্টিজনিত সমস্যা সমাধানে নেপাল সরকার নিচের কার্যক্রমগুলো হাতে নিয়েছে:
হাসপাতাল ভিত্তিক পুষ্টি-ব্যবস্থাপনা ও পুনর্বাসন প্রোগ্রামের আওতায় বিভিন্ন অপুষ্টিজনিত জটিলতায় আক্রান্ত শিশুদেরকে আউট-পেশেন্ট থেরাপিউটিক প্রোগ্রাম (ওটিপি)-র মাধ্যমে সেবা দেয়া হয়। প্রয়োজন হলে এটি অন্যান্য বিভিন্ন পুষ্টি কার্যক্রম যেমন চাইল্ড নিউট্রিশন গ্রান্ট, মাইক্রোনিউট্রিয়েন্ট পাউডার (এমএনপি)-এর সাথে যুক্ত করে শিশুদের (৬ মাস থেকে ২৩ মাস বয়সী) মাঝে বিতরণ করা হয় এবং সেইসাথে অরক্ষিত জায়গাগুলোতে খাদ্য বিতরণ করা হয়।
নবজাতক ও শিশুদের মাতৃদুগ্ধ পান বিষয়ক কার্যক্রম
ইউনিসেফ ও বিশ্ব স্বাস্থ্য সংস্থা (২০০২) বলে যে শিশুকে জন্মের প্রথম ছয় মাস শুধুমাত্র মায়ের বুকের দুধ খাওয়ানো উচিত (অন্য কোনো তরল, খাদ্য বা পানি নয়)। ২০০৪ সালে জাতীয় পুষ্টি নীতিমালা ও কৌশল-এর অধীনে একটি পুষ্টি প্রোগ্রাম ৬ মাস বয়স পর্যন্ত শুধুমাত্র মায়ের বুকের দুধ এবং দুই বছর বয়স পর্যন্ত মায়ের বুকের দুধের পাশাপাশি নরম খাবার খাওয়ানোর ব্যাপারে প্রচার প্রচারণা চালায়। ৬ মাসের আগে বুকের দুধের বদলে অন্য কিছু খাওয়ালে দুধপানে বিভিন্ন জটিলতা দেখা দেয়। বিকল্প খাদ্য যেমন বিভিন্ন ফর্মুলা পাউডার, দুধ বা গুঁড়াদুধ ইত্যাদিতে পানি মিশানো হয় এবং খুব সামান্য পরিমাণই ক্যালরি থাকে সেখানে। এছাড়াও সম্ভাব্য দুষণের কারণেও শিশু বিভিন্ন রোগে আক্রান্ত হতে পারে। নেপালের ১৯৯২ সালের দুগ্ধপান বিকল্প আইন (২০৪৯)-তে দুগ্ধপানে সুরক্ষা এবং অবৈধ ও অযাচিত দুগ্ধপান বিকল্প খাদ্য বিক্রয় ও বণ্টন নিয়ন্ত্রণকে প্রসার করার জন্য উদ্যোগ গ্রহণ করা হয়।
৬ মাস পর একটি শিশুর বৃদ্ধির জন্য পর্যাপ্ত সম্পুরক খাবার গ্রহণ করা প্রয়োজন। উপযুক্ত সম্পুরক খাদ্য গ্রহণের অভাবে একটি শিশু অপুষ্টি ও ঘন ঘন বিভিন্ন রোগে আক্রান্ত হয় যা তাকে মৃত্যুর দিকে ঠেলে দিতে পারে। তবে, সম্পুরক খাদ্যের পাশাপাশি দুই বছর বা তার অধিক বয়স পর্যন্ত মায়ের বুকের দুধ পান করা উচিত।
নেপালের সড়ক দুর্ঘটনা
সড়ক দুর্ঘটনা বিশ্বের ৮ নম্বর মৃত্যুর কারণ, স্বাস্থ্যের জন্য মারাত্মক একটি বোঝা। প্রতি বছর সারাবিশ্বে প্রায় ১.২৫ মিলিয়ন মানুষ সড়ক দুর্ঘটনার শিকার হয় এবং তাদের জীবন থেমে যায়। ২০-৫০ মিলিয়ন মানুষ মুটামুটিভাবে আহত হয়, অনেকে সারা জীবনের জন্য পঙ্গু হয়ে যায়। নেপালে সড়ক দুর্ঘটনা হলো প্রতিবন্ধিতা অভিযোজিত জীবনকাল-এর তালিকায় ৮ নম্বরে এবং সেইসাথে সংক্রমক ও অসংক্রমক ব্যধির বাইরে অকাল মৃত্যুর কারণের তালিকাতেও ৮ নম্বরে।
নেপালে সড়ক দুর্ঘটনার সবচেয়ে বেশি ঘটে থাকে মূলত বাস দুর্ঘটনার কারণে। দেশটির ভূ-প্রকৃতির কারণে পার্বত্য অঞ্চলগুলোতে সবচেয়ে বেশি বাস দুর্ঘটনা ঘটে থাকে এবং এই দুরপাল্লার রাস্তা প্রতি বছর ৩১% মৃত্যু ও মারাত্মকভাবে আহত হবার জন্য দায়ী। রাজধানী কাঠমান্ডুতে অন্যান্য শহর ও নিম্নভূমির তুলনায় সবচেয়ে বেশি মোটরসাইকেল, মাইক্রো-বাস, কার ইত্যাদির দুর্ঘটনা ঘটে। রাজধানীতে সড়ক দুর্ঘটনার পরিমাণ সারা দেশের দুর্ঘটনার প্রায় ৫৩.৫±১৪.১। ১৫ এবং ৪০ বছর বয়সী মানুষের দলই সবচেয়ে গুরুতরভাবে আক্রান্ত দল, এরপরই রয়েছে ৫০-এর উপরের বয়সী এবং তাদের বেশিরভাগই পুরুষ যা তাদের প্রতিবন্ধিতা অভিযোজিত জীবনকালের ৭৩%। ২০১৭-২০১৮ অর্থবছরে বাগমাটি এলাকায় সর্বমোট নিবন্ধন করা গাড়ির সংখ্যা ছিল ১২৯,৫৫৭ যা দেশের মোট গাড়ির ২৯.৬%।
নিচের ছকে ২০০৫ থেকে ২০১৩ সাল পর্যন্ত প্রতি ১০,০০০ গাড়িতে মরণঘাতি দুর্ঘটনার সংখ্যা তুলে ধরা হলো উৎস: সড়ক দুর্ঘটনা নথি, ট্রাফিক পরিচালকের দপ্তর, নেপাল পুলিশ
মানসিক স্বাস্থ্য
মানসিক স্বাস্থ্য সুরক্ষার জন্য নেপালে প্রায় ১৮ টি বহির্বিভাগ মানসিক স্বাস্থ্যসেবাকেন্দ্র রয়েছে, ৩ টি দিবাগত চিকিৎসা সেবাকেন্দ্র এবং ১৭ টি দলগতভাবে মানসিকভাবে বিকারগ্রস্তদের চিকিৎসার ব্যবস্থা আছে। বেশিরভাগ মানসিক সেবাগুলো দেয়া হয় বহির্বিভাগে মানসিক স্বাস্থ্যসেবাকেন্দ্রগুলোতে। এখানকার ৩৭% রোগীই মহিলা। মানসিক সমস্যায় আক্রান্তদের ভর্তি করানো হয় দুইটি গ্রুপে: সিজোফ্রেনিয়া, সিজোটাইপাল ও ডিল্যুশনাল ডিজঅর্ডার (৩৪%) এবং ম্যুড ডিজঅর্ডার (২১%)। গড়ে প্রতিজন রোগী মানসিক হাসপাতালে ১৮.৮৫ দিন ব্যয় করে। সকল রোগী বছরব্যাপী চিকিৎসার ক্ষেত্রে এক বছরেরও কম সময় মানসিক হাসপাতালে ব্যয় করে।
মেডিকেলে ডাক্তারদের ট্রেইনিং-এর ২% দেয়া হয় মানসিক ডাক্তারদের আর একই হারে নার্সদেরও দেয়া হয়। একটি বেসরকারি প্রতিষ্ঠান সার্বজনীন মানসিক স্বাস্থ্যসেবা দিয়ে যাচ্ছে দেশের ৭৫ টি জেলার ৭ টি-তে। অন্যান্য জেলাগুলোতে সার্বজনীন মানসিক স্বাস্থ্যসেবা দেয়া হয় না। কারণ, সাধারণ স্বাস্থ্যসেবা প্রক্রিয়ার সাথে মানসিক স্বাস্থ্যসেবা প্রক্রিয়া এখনও যুক্ত করা হয় নি।
যদিও নেপালের মানসিক স্বাস্থ্য নীতিমালা ১৯৯৬ সালে গঠন করা হয়, তবুও এখনও পর্যন্ত মানসিক স্বাস্থ্য বিষয়ক কোনো আইন প্রণয়ন হয় নি। খরচের দিক বিবেচনা করলে সরকার প্রায় এক শতাংশেরও কম (০.১৭%) পরিমাণ খরচ করছে মানসিক স্বাস্থ্যসেবার দিকে। তবে, মানসিক স্বাস্থ্যসেবার মান যাচাই ও রোগীর অধিকার লঙ্ঘনের বিরুদ্ধে এখনও কোনো প্রকার আইন প্রণয়ন বা তদারকির জন্য কোনো ব্যক্তি বা রিভিউ বডি তৈরি হয়নি।
কসমস: এ স্পেসটাইম ওডেসি
কসমস এ স্পেসটাইম ওডেসি হল ২০১৪ সালে নির্মিত একটি বিজ্ঞানভিত্তিক মার্কিন প্রামাণ্য টেলিভিশন ধারাবাহিক, যেটি উপস্থাপনা করেন প্রখ্যাত বিজ্ঞানবিষয়ক ব্যক্তিত্ব নিল ডিগ্রেস টাইসন| ধারাবাহিকটিকে বিজ্ঞানভিত্তিক প্রামাণ্যচিত্রের জগতে একটি মাইলফলক হিসেবে গণ্য করা হয়| ২০১৪ সালের ৯ জুলাই যুক্তরাষ্ট্রের ২১'থ সেঞ্চুরি ফক্স নেটওয়ার্কব্যাপী চ্যানেলসমূহে এবং তার পরদিন যুক্তরাষ্ট্রের ন্যাশনাল জিওগ্রাফিক চ্যানেলে ধারাবাহিকটি প্রথমবারের মত সম্প্রচারিত হয়| এর পরবর্তী দুইমাসে ন্যাট জিও চ্যানেলের আন্তর্জাতিক শাখাসমূহে তা ভাষান্তর করে সম্প্রচার করা হয়| ন্যাশনাল জিওগ্রাফিক চ্যানেলের ভারতীয় শাখা ধারাবাহিকটি বাংলা ভাষায় ভাষান্তর করে সম্প্রচার করে|
পুট্টি
পুট্টি ( /<span title="/ˈ/ primary stress follows">ˈ p <span title="/ʌ/ short 'u' in 'bud'">ʌ t <span title="/i/ 'y' in 'happy'">i /   )PuTTY হল কনসোল নেটওয়ার্ক টার্মিনাল ইমুলেটর মুক্ত ও উন্মুক্ত উৎসের সফটওয়্যার । পুট্টি শব্দের কোন প্রকৃত অর্থ নেই । এতে এসএসএইচ, এসসিপি,টেলনেট,আরলগিন ও সকেট কানেকশন সমর্থন করে । এটি সিরিয়াল পোর্টের মাধ্যমে সংযোগ স্থাপন করে ।
ইতিহাস
সাইমন টাথাম হলেন পুট্টির লেখক ও দেখাশোনা কারী ।
সুবিধা
পুট্টি অনেক নিরাপদ ভাবে ব্যবহার করা যায় । এতে অনেক নিরাপদ সংযোগ স্থাপন করা যায় । এসএসএইচ চিপার চাবি সহ ৩ডিইএস,আর্কফোর,ব্লোফিস,ডিইএস চাবি সমর্থন করে ।
পুট্টি কমান্ড লাইন / বর্ণ ভিত্তিক সফটওয়্যার যা এসসিপি ও এসএফটিপি সফটওয়্যারের মতো বৈশিষ্ট্য ।
ইতিহাস
পুট্টির উন্নয়ন কাজ ১৯৯৮ আগে থেকে চলছে এবং ২০০০ সাল থেকে এতে এসএসএইচ-২ ব্যবহার শুরু হয় ।
ব্যবহার
পুট্টি হল একটি ফাইল ওয়েব সাইটে ফাইল ট্র্যান্সফারকারী সফটওয়্যার যা ব্যবহারকারীর গোপনীয়তা রক্ষা করে ।
উইন্ডোজ কম্পিউটার থেকে লিনাক্স সার্ভার বা ইউনিক্স-লাইক অপারেটিং সিস্টেমের টার্মিনালে সংযোগ স্থাপনের জন্য সবচেয়ে জনপ্রিয় এবং বহুল ব্যাবহৃত এসএসএইচ এমুলেটর পুট্টি। এটির মাধ্যমেই লিনাক্স সার্ভারে কানেক্ট হয়ে যাবতীয় সফটওয়্যার ইনস্টলেশন, আপডেট ও কনফিগারেশন সম্পাদন করা হয়ে থাকে।
বৈশিষ্ট্য
পুটিটি হ'ল কমান্ড-লাইন এসসিপি এবং এসএফটিপি ক্লায়েন্টদের সাথে একত্রিত হয়, যথাক্রমে "পিএসসিপি" এবং "পিএসএফটিপি" এবং প্লিংক, একটি কমান্ড-লাইন সংযোগ সরঞ্জাম, যা ইন্টারঅ্যাক্টিভ সেশনগুলির জন্য ব্যবহৃত হয়।
পুটিটি সরাসরি সেশন ট্যাবগুলিকে সমর্থন করে না তবে অনেকগুলি মোড়ক পাওয়া যায়।
কালা পাহাড়
কালা পাহাড় হচ্ছে বৃহত্তর সিলেটের সর্বোচ্চ বিন্দু বা চূড়া। এমনকি এটি বাংলাদেশের উত্তর অংশেরও সর্বোচ্চ বিন্দু। আজগরাবাদ চা বাগান থেকে এটি মাত্র ৪ কিলোমিটার দূরে অবস্থিত। এমনকি মৌলভীবাজারের জুরী উপজেলার রাজকি চা বাগান থেকেও এটি দেখা যায়।
অবস্থান
মৌলভীবাজার জেলার কুলাউড়া উপজেলার রবির বাজারের নিকটে অবস্থিত এই স্থানটি আজগরাবাদ টি স্টেট থেকে মাত্র ৩-৪ ঘণ্টা হেঁটে যাওয়ার পথ। জুড়ী উপজেলার ফুলতলা বাজারের কাছে অবস্থিত রাজকি টি স্টেট থেকেও কালা পাহাড়ের চূড়ায় আরোহণ কর যায়। সমুদ্র পৃষ্ঠ থেকে কালা পাহাড়ের উচ্চতা ১,১০০ ফুট।
পরিচিতি
কালা পাহাড়ের পর্বতশ্রেণীকে স্থানীয় ভাষায় লংলা পাহাড়শ্রেণী নামে ডাকা হয়। 'কালা পাহাড়' হচ্ছে সর্বোচ্চ চূড়ার স্থানীয় নাম। বাংলাদেশ জিওগ্রাফিক সোসাইটির মতে, এই পাহাড়টি 'হারারগঞ্জ পাহাড়' নামেও পরিচিত। দেশের উত্তর পূর্বাঞ্চলীয় এলাকায় অবস্থান করা এই পাহাড়ের ৬০% বাংলাদেশে পড়েছে এবং বাকি অংশ ভারতের উত্তর ত্রিপুরায় অবস্থিত। ত্রিপুরায় এই পাহাড়টির বাকি অংশ রঘুনন্দন পাহাড় নামে পরিচিত। ভারতের বিখ্যাত প্রাচীন প্রত্নতাত্ত্বিক ধর্মীয় স্থান, ঊনকোটি এই পাহাড়টির পাদদেশে অবস্থিত। শরৎকালে আকাশ পরিষ্কার হলে, কালা পাহাড়ের সর্বোচ্চ বিন্দু থেকে হাকালুকি হাওরয়ের (বাংলাদেশের বৃহত্তম হাওর) নীল পানি দেখা যায়। এই পাহাড় সংলগ্ন কিছু খাসিয়া স্থাপনা রয়েছে, যেমন- নুনছরা পুঞ্জি,পানাইছরা পুঞ্জি,পুটিছরা পুঞ্জি এবং বাইগঞ্ছরা পুঞ্জি। খাসিয়া ভাষায় 'গ্রামকে' 'পুঞ্জি' বলা হয়।
চর শেরপুর ইউনিয়ন
চর শেরপুর ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি। দ্বিতীয় ইউনিয়ন পরিষদ যা শেরপুর উপজেলার উত্তর পশ্চিম অঞ্চলে অবস্থিত।
প্রশাসনিক এলাকা
গ্রাম সমূহঃ
যোগিনী মুরা
কান্দা পাড়া
নাগ পাড়া
যোগিনী বাগ
চরশের পুর নয়াপাড়া
হেরুয়া তালুকপাড়া
হেরুয়া
হেরুয়া বালুর ঘাট
নামা পাড়া
টালিয়া পাড়া
বামনের চর
চরশের পুর
চরশের পুর নিজ পাড়া
চুক পাড়া
দড়ি পাড়া
টাংগারীয়া পাড়া
বাঘের চর
সাতানী পাড়া
৫৬২
৫৬২ গ্রেগরীয় বর্ষপঞ্জির একটি সাধারণ বছর।
অ্যান্টিবডি
অ্যান্টিবডি বা প্রতিরক্ষিকা উৎপাদন
যখন দেহে একটি বহির্জাত পদার্থ বা প্রত্যুৎপাদক প্রবেশ করে, দেহের অনাক্রম্যতন্ত্র পদার্থটিকে বহির্জাত হিসেবে শনাক্ত করতে পারে। এর কারণ প্রত্যুৎপাদকের পৃষ্ঠতলীয় অণুগুলি দেহের অণুগুলির চেয়ে ভিন্ন হয়। ব্যাকটেরিয়া ও ভাইরাসের প্রোটিন উপাদানগুলি সাধারণত প্রত্যুৎপাদকের ভূমিকা পালন করে। এই প্রত্যুৎপাদকগুলি দেহে রোগ সংক্রমণের সময় প্রবেশ করতে পারে কিংবা টিকাদানের সময় উদ্দেশ্যমূলকভাবে এগুলিকে দেহে প্রবেশ করানো হতে পারে, যাতে প্রতিরক্ষিকা উৎপাদন প্রক্রিয়াটি উদ্দীপ্ত হয়।
দেহের এই অবৈধ অনুপ্রবেশকারীগুলিকে ধ্বংস করার জন্য দেহের অনাক্রম্যতন্ত্র বেশ কিছু পদ্ধতির সহায়তা গ্রহণ করে। এদের মধ্যে সবচেয়ে গুরুত্বপূর্ণ একটি প্রক্রিয়া হল অ্যান্টিবডি বা প্রতিরক্ষিকা সংশ্লেষণ বা উৎপাদন। রক্তের “বি” লসিকাকোষ (বি লিম্ফোসাইট) নামক এক বিশেষ ধরনের শ্বেত রক্তকণিকা এসব প্রতিরক্ষিকা উৎপাদন করে। এদেরকে বি-কোষ নামেও ডাকা হয়। যখন কোন প্রত্যুৎপাদক বি-কোষের পৃষ্ঠের সাথে আবদ্ধ হয়, তখন বি-কোষটি উদ্দীপ্ত হয়ে পরিপক্বতা লাভ করে ও এক গুচ্ছ অভিন্নরূপী কোষে বিভক্ত হয়ে যায়, যাদেরকে "ক্লোন" বলা হয়। এই পরিপক্ব বি-কোষগুলি (যাদেরকে রক্তরস কোষ বা প্নাজমা কোষ নামেও ডাকা হয়) থেকে রক্তপ্রবাহে ও লসিকাতন্ত্রে লক্ষ লক্ষ প্রতিরক্ষিকা ক্ষরিত হয়।
অ্যান্টিবডি বা প্রতিরক্ষিকা উৎপাদন প্রক্রিয়া একবার শুরু হলে বেশ কিছু দিন অব্যাহত থাকে যতক্ষণ না পর্যন্ত সমস্ত প্রত্যুৎপাদক অণু দেহ থেকে বিতাড়িত হয়। এর পরেও আরও বেশ কিছু মাস প্রতিরক্ষিকাগুলি রক্তপ্রবাহে প্রবহমান থাকে এবং ঐ নির্দিষ্ট প্রত্যুৎপাদকটির বিরুদ্ধে দেহকে দীর্ঘস্থায়ী অনাক্রম্যতা প্রদান করে।
রোগপ্রতিরোধে অ্যান্টিবডি বা প্রতিরক্ষিকার ভূমিকা
বি-কোষ থেকে ক্ষরিত অ্যান্টিবডি বা প্রতিরক্ষিকাগুলি রক্তপ্রবাহের মাধ্যমে দেহের সর্বত্র ছড়িয়ে পড়ে এবং যে প্রত্যুৎপাদকটি অনাক্রম্যতন্ত্রের প্রতিক্রিয়ার মূল উদ্দীপক হিসেবে কাজ করেছিল, সেটির অভিন্ন রূপবিশিষ্ট অন্য সমস্ত প্রত্যুৎপাদককে আক্রমণ করে ও ধ্বংস করে।
যখন অ্যান্টিবডি বা প্রতিরক্ষিকাগুলি কোনও বিষাক্ত পদার্থের সাথে আবদ্ধ হয়, তখন বিষাক্ত পদার্থটির রাসায়নিক গঠন পরিবর্তিত হয়ে যায়, ফলে বিষাক্ত পদার্থটির বিষক্ষমতা বিনষ্ট হয়ে যায়। এই ধরনের প্রতিরক্ষিকাকে প্রতিবিষ বা বিষনাশক বলা হয়।
আবার প্রতিরক্ষিকাগুলি যখন ব্যাকটেরিয়া বা ভাইরাস জাতীয় জীবাণুর পৃষ্ঠদেশের সাথে আবদ্ধ হয়, তখন এগুলি তিনটি উপায়ে এই ক্ষতিকর বস্তুগুলিকে প্রশমন ও ধ্বংস করতে পারে। প্রথমত, কিছু অ্যান্টিবডি বা প্রতিরক্ষিকা দেহে অনুপ্রবেশকারী জীবাণুর সাথে সরাসরি আবদ্ধ হয় এবং এগুলিকে হয় নিশ্চল করে ফেলে অথবা এগুলিকে দেহকোষে অনুপ্রবেশে বাধা দেয়। দ্বিতীয়ত, প্রতিরক্ষিকাগুলি বহিরাগত জীবাণুগুলির পৃষ্ঠতলকে দুর্বল করে এবং রক্তস্থিত অন্যান্য প্রোটিন (সামগ্রিকভাবে কমপ্লিমেন্ট নামে ডাকা হয়) দ্বারা এদের ধ্বংসকরণ প্রক্রিয়ায় সাহায্য করে। এক্ষেত্রে প্রতিরক্ষিকা দিয়ে আবৃত প্রত্যুৎপাদকগুলি রক্তে অবস্থিত কমপ্লিমেন্ট নামক প্রোটিন-শৃঙ্খলের সাথে একধরনের রাসায়নিক শৃঙ্খল বিক্রিয়ায় অংশ নিতে বাধ্য হয়। এই কমপ্লিমেন্ট বিক্রিয়াটি অনুপ্রবেশকারী জীবাণুটির বিদারণ (লাইসিস) ঘটায়। তৃতীয় আরেকটি ক্ষেত্রে উপর্যুক্ত শৃঙ্খল বিক্রিয়াটি জীবাণুঘাতী অবস্করক (স্ক্যাভেঞ্জার) কোষগুলিকে আকৃষ্ট করে, যেগুলি অনুপ্রবেশকারী জীবাণুটিকে খেয়ে হজম করে ফেলে (ফ্যাগোসাইটোস প্রক্রিয়া)।
অ্যান্টিবডি বা প্রতিরক্ষিকা উৎপাদন প্রক্রিয়ায় বি-কোষের ভূমিকা
বি-কোষগুলি অভিযোজনশীল অনাক্রম্যতন্ত্রের অংশ। বি-কোষ এবং অ্যান্টিবডি বা প্রতিরক্ষিকাগুলি একত্রে অনাক্রম্যতা বা রোগ প্রতিরোধের সবচেয়ে গুরুত্বপূর্ণ কাজগুলির একটি সম্পাদন করে থাকে: তারা দেহে অনুপ্রবেশকারী কোনও প্রত্যুৎপাদককে শনাক্ত করে ও বিপুল সংখ্যক প্রতিরক্ষামূলক প্রোটিন উৎপাদন করে। প্রতিরক্ষিকাগুলির ভৌত রূপ দুই ধরনের হয়। রক্তে দ্রাব্য প্রতিরক্ষিকাগুলি বি-কোষ থেকে ক্ষরিত হয়ে রক্ত ও কলারসের মাধ্যমে দেহের সর্বত্র চষে বেড়িয়ে ঐ প্রত্যুৎপাদকটির সমস্ত চিহ্ন দেহ থেকে মুছে ফেলে।
প্রতিরক্ষিকার আরেকটি রূপ ক্ষরিত হয় না, বরং বি-কোষের কোষপ্রাচীরের সাথে আবদ্ধ থাকে। এগুলিকে প্রত্যুৎপাদক গ্রাহক (অ্যান্টিজেন রিসেপ্টর) বা বি-কোষ গ্রাহক (বি-সেল রিসেপ্টর) বলে। বি-কোষগুলি এই প্রত্যুৎপাদক গ্রাহকগুলির মাধ্যমে প্রত্যুৎপাদকগুলিকে শনাক্ত করে। বি-কোষগুলি সমন্বিতভাবে প্রত্যুৎপাদকের প্রায় অসীম সংখ্যক প্রকারভেদ শনাক্ত করতে সক্ষম। কিন্তু একটিমাত্র বি-কোষ এককভাবে কেবলমাত্র এক ধরনের প্রত্যুৎপাদকের সাথেই আবদ্ধ হতে পারে। কোনও নির্দিষ্ট বি-কোষের পৃষ্ঠে প্রাপ্ত সমস্ত প্রত্যুৎপাদক গ্রাহক অভিন্নরূপী হয়, আর ভিন্ন ভিন্ন বি-কোষের প্রত্যুৎপাদক গ্রাহকগুলিও ভিন্ন ভিন্ন হয়।
প্রত্যুৎপাদক গ্রাহকগুলির সাধারণ কাঠামো মোটামুটি একই রকম হলেও এদের অণুর যে অঞ্চলটি প্রত্যুৎপাদকের সাথে আবদ্ধ হয় (অর্থাৎ প্রত্যুৎপাদক বন্ধন-অঞ্চল), সেখানে বিভিন্নতা থাকে। প্রত্যুৎপাদক বন্ধন-অঞ্চলের এই কাঠামোগত বৈচিত্র্যের কারণে ভিন্ন ভিন্ন বি-কোষ ভিন্ন ভিন্ন প্রত্যুৎপাদক শনাক্ত করতে পারে। প্রত্যুৎপাদক গ্রাহক সম্পূর্ণ প্রত্যুৎপাদকটিকে আসলে শনাক্ত করতে পারে না; বরং এটি প্রত্যুৎপাদকের পৃষ্ঠদেশের একটি অংশবিশেষের সাথে আবদ্ধ হয়। এই অঞ্চলটিকে বলা হয় প্রত্যুৎপাদকীয় নির্ধারক (অ্যান্টিজেন ডিটারমিনেন্ট) বা উপাঞ্চল (এপিটোপ)। কোনও প্রত্যুৎপাদক গ্রাহক এবং প্রত্যুৎপাদকীয় নির্ধারকের মধ্যে কেবল তখনই বন্ধন ঘটে, যখন তাদের আণবিক কাঠামোদ্বয় একে অপরের সাথে পরিপূরক হয়। যদি তাদের কাঠামো পরিপূরক হয়, তবে প্রত্যুৎপাদক গ্রাহক এবং প্রত্যুৎপাদকীয় নির্ধারক একে অপরের সাথে ধাঁধার দুইটি অংশের মত খাপ খেয়ে মিলে যায়। এই সম্মিলনের ঘটনাটি বি কোষসমূহে প্রতিরক্ষিকা সংশ্লেষণ বা উৎপাদনের পূর্বশর্ত। প্রাণীরা এখনও যেসমস্ত পদার্থের সংস্পর্শে আসেনি, সেগুলির জন্য তাদের দেহে প্রতিরক্ষিকা থাকে না। কিন্তু সম্ভাব্য যেকোনও বহিরাগত পদার্থের আণবিক বিন্যাসের সাথে খাপ খেতে পারে, এরকম বহু সংখ্যক ভিন্ন প্রকারের প্রতিরক্ষিকা প্রাণীদেহে উৎপাদন হওয়া সম্ভব।
একবার সক্রিয় হলে হলে বি-কোষগুলি বিভাজিত হয়ে বিশেষ ধরনের কিছু কোষগুচ্ছ উৎপন্ন করে যাদের নাম প্লাজমা কোষ বা রক্তরসকোষ। এই কোষগুলিই হল অ্যান্টিবডি বা প্রতিরক্ষিকা তৈরির কারখানা। এছাড়া বি-কোষগুলি আরও কিছু স্মৃতি বি-কোষের জন্ম দেয় যেগুলি দেহে অনেক দিন বেঁচে থাকে এবং একই প্রত্যুৎপাদক দেহে প্রবেশ করলে সেগুলিকে স্মরণ করতে পারে যাতে বি-কোষগুলি ভবিষ্যৎ বেশি দ্রুত এগুলির বিরুদ্ধে প্রতিক্রিয়া করতে পারে। বেশিরভাগ ক্ষেত্রে বি-কোষকে পূর্ণরূপে সক্রিয় করতে বি-কোষের সাথে সহায়ক টি-কোষের আন্তঃক্রিয়ার প্রয়োজন হয়।
শ্রেণীকরণ
কাঠামোর অপরিবর্তনশীল অঞ্চলের গঠন অনুযায়ী এ পর্যন্ত প্রাপ্ত অ্যান্টিবডি বা প্রতিরক্ষিকাগুলিকে পাঁচটি শ্রেণীতে বিভক্ত করা হয়েছে। ইংরেজি শব্দ ইমিউনোগ্লোবিন (Immunoglobin)-এর সংক্ষিপ্ত রূপ Ig-এর সাথে একটি ইংরেজি বর্ণ যোগ করে একেকটি শ্রেণীকে নির্দেশ করা হয়। এই ৫টি শ্রেণী হল IgG, IgM, IgA, IgD, এবং IgE। এই পাঁচ শ্রেণীর প্রতিরক্ষিকা কেবল এদের কাঠামোর অপরিবর্তনশীল অঞ্চলের গঠনেই নয়, বরং কর্মস্থল অনুযায়ীও ভিন্ন হয়। যেমন IgG, যা কিনা সবচেয়ে সহজপ্রাপ্য প্রতিরক্ষিকা, প্রধানত রক্তে ও কলারসে অবস্থান করে। অন্যদিকে IgA প্রতিরক্ষিকাগুলি শ্বসননালী ও পরিপাকনালীকে আবৃতকারী মিউকাস স্তরগুলিতে পাওয়া যায়। নবজাতকদের দেহে প্রথম যে প্রতিরক্ষিকাটি তৈরি হয়, তা হল IgM। এছাড়া প্রথমবার কোনও রোগ সংক্রমণের সময়ও IgM উৎপন্ন হয়। কোনও প্রত্যুৎপাদকের সাথে দ্বিতীয়বার সংস্পর্শে আসলে দেহে IgG প্রতিরক্ষিকা উৎপন্ন হয়। IgE শ্রেণীর প্রতিরক্ষিকাগুলি অ্যালার্জির সাথে সম্পর্কিত। IgA শ্রেণীর প্রতিরক্ষিকাগুলি লালারসে এবং মায়ের বুকের দুধে পাওয়া যায়। IgD শ্রেণীর প্রতিরক্ষিকাগুলির ভূমিকা এখনও অজ্ঞাত।
যেসব অ্যান্টিবডি বা প্রতিরক্ষিকা রোগ-সংক্রমিত মানুষ বা প্রাণীর রক্তরস থেকে আহরণ করা হয়, সেগুলিকে প্রাক-উৎপাদিত প্রতিরক্ষিকা বলে। এগুলিকে প্রায়শই আরেকজন মানুষের দেহে প্রতিরক্ষিকাসমৃদ্ধ রক্তাম্বুর মাধ্যমে প্রয়োগ করা হয়। এর ফলে দেহে দ্রুতগতিতে ক্রিয়াশীল বিষ বা জীবাণুদের বিরুদ্ধে (যেমন সর্পদষ্ট বা ধনুষ্টংকারে আক্রান্ত রোগীদের দেহে) ত্বরিত এবং পরোক্ষ অনাক্রম্যতা অর্জিত হয়।
স্বয়ং-অনাক্রম্য ব্যাধিগুলিতে যেমন বহুগণিত কঠিনীভবন (মালটিপল স্ক্লেরোসিস) এবং লুপাস (সিস্টেমিক লুপাস এরিথেমাটোসাস অর্থাৎ “সমগ্র দেহব্যাপী নেকড়ে-জাতীয় লালছোপ”) ব্যাধিতে দেহ ভুল করে স্বাভাবিক কলাকোষের উপাদানের বিরুদ্ধে অ্যান্টিবডি বা প্রতিরক্ষিকা উৎপাদন করে। কখনও কখনও ভাইরাসের কারণে এই অনাক্রম্য প্রক্রিয়াটি ব্যহত হতে পারে।
রবার্ট বায়ের
রবার্ট "বব" বুকার বায়ের (জন্ম জুলাই ১, ১৯৫২) একজন মার্কিন লেখক এবং একটি প্রাক্তন CIA-কেস অফিসার যিনি মধ্যপ্রাচ্যে চাকরিরত ছিলেন। বর্তমানে তিনি TIME.com 'তে বুদ্ধিমত্তা বিষয়ক কলামলেখক। তা ছাড়াও তিনি ভ্যানিটি ফেয়ার, ওয়াল স্ট্রিট জার্নাল, এবং ওয়াশিংটন পোস্ট তে ও অবদান রেখে চলেছেন। বায়ের একজন "আন্তর্জাতিক সম্পর্ক", "গুপ্তচরবৃত্তি" এবং মার্কিন পররাষ্ট্র নীতির সমস্যা সম্পর্কীত বক্তা এবং লেখক।
প্রারম্ভিক জীবন
বায়ের জন্ম লস এঞ্জেলেস, ,বড় হয়েছেন এসপেন এবং কলোরাডো যেখানে তিনি একজন পেশাদার স্কি খেলোয়াড় হয়েছিলেন। আমেরিকা তে ফেরার আগে শৈশবে তিনি তার মায়ের সঙ্গে ইউরোপে অনেক বছর কাটিয়েছিলেন। প্রাতিষ্ঠানিক পড়াশুনায় খারাপ করায় উচ্চ বিদ্যালয়ে থেকে তার মা তাকে ইন্ডিয়ানারক্লোভার সামরিক একাডেমিতে পাঠিয়ে দিয়েছিলেন। ১৯৭৬ সালে জর্জটাউন ইউনিভাসির্টি স্কুল অব ফরেন সার্ভিস থেকে স্নাতক শেষ করে ক্যালিফোর্নিয়ার, বার্কলে বিশ্ববিদ্যালয়ের চাকরি নেন। তারপর বায়ের কেস অফিসার হিসেবে সি আই এ ডিরেক্টর অব অপারেশন (বর্তমানে National Clandestine Service )এ যোগদান করার সিদ্ধান্ত নিয়েছিলন। CIA-তে প্রবেশ করার পরে, বায়ের এক বছরের একটি প্রশিক্ষণ নেন, যেখানে আরও একটি চার মাসের আধাসামরিক কোর্স এবং বিদেশী ভাষা কোর্স অন্তর্ভুক্ত ছিল।
তিনি আরবি ভাষায় অনর্গল তার মাতৃভাষা ইংরেজির মতই। তিনি ফরাসি, জার্মান, এবং ফার্সি ভাষও পারেন। তিনি রাশিয়ান, তাজিক, এবং Baluch ভাষায় ও অভিজ্ঞ।
কর্মজীবন
বায়ের তার CIA -এর একুশ বছরের জীবনে, বায়ের সরাসরি মাঠে কাজ করেছেন মাদ্রাজ এবং নিউ দিল্লি, ভারতবর্ষ, বৈরুত, লেবানন, দুশানবে, তাজিকিস্তান, মরক্কো, এবং সালাহ আল তালা লাগান ইরাকি কুর্দিস্থান । মধ্য-১৯৯০ সাল নাগাদ, বায়ের ইরাকে তার তৎকালিন ইরাকি প্রেসিডেন্ট সাদ্দাম হুসেনের বিপক্ষনেতাদের সংগঠিত করার মিশনে নিযুক্ত ছিলেন। বায়ের ১৯৯৭ সালে এজেন্সী অব্যাহতিপ্রাপ্ত হন এবং মার্চ ১১, ১৯৯৮ সালের CIA-এর "ক্যারিয়ার গোয়েন্দা" পদক পেয়েছেন।
এজেন্সীর কাজের অভিজ্ঞতা নিয়ে বায়ের একটি বই লিখেছেন, যার নাম 'সি নো ইভিল । বইটিতে বায়ের একটি CIA-অপারেটিভ হিসাবে তার মিডিল ইস্টের অভিজ্ঞতা বিশ্লেষণ করেন।
বই এবং মিডিয়া
বায়ের বই সি নো ইভিল এ্ন্ড স্লিপিং উইথ ডেভিল উপর ভিত্তি করে 2005 সালে ওয়ার্নার ব্রাদার্স অ্যাকাডেমি অ্যাওয়ার্ড বিজয়ী Syriana নামের সিনেমা তৈরী করে। সিনেমাটি বব বার্নস চরিত্রটি (জর্জ ক্লুনি অভিনেতা) বায়ের উপর ভিত্তি করে করা হয়।
টন
"টান(Tun)" শব্দ থেকেই টন শব্দের উৎপত্তি। এর অর্থ হলো সর্বোচ্চ ধারণক্ষমতাসম্পন্ন পাত্র। এ ধরনের পাত্র ১৭৫-২১৩ ইম্পেরিয়াল গ্যালন (২১০-২৫৬ আমেরিকান গ্যালন ;৮০০-৯০০ লিটার) তরল ধারণ এবং ৬০ ঘনফুট জায়গা দখল করতে পারত।
ইম্পেরিয়াল টন নামে যুক্তরাজ্যে একটি একক প্রচলিত ছিল। এক ইম্পেরিয়াল টন  ২,২৪০ পাউন্ডের (১,০১৬ কিলোগ্রাম) সমান। ১৯৮৫ সালে প্রণীত যুক্তরাজ্যের পরিমাপ আইন কার্যকর হওয়ার পরে অনেক পূর্বে প্রচলিত একক বাতিল হয়ে যায়; এগুলোর মধ্যে ইম্পেরিয়াল  টন এককটিও রয়েছে। ১৯৬৫ সাল থেকে যুক্তরাজ্যে মেট্রিক এককের প্রবর্তন শুরু হলে "মেট্রিক টন" নামে নতুন একটি একক ব্যবহারের সূচনা হয়।
যুক্তরাষ্ট্র ও কানাডায় এক টন কথাটির অর্থ ২,০০০ পাউন্ড (৯০৭.১৮৪৭৪ কিলোগ্রাম)।
২২৪০ পাউন্ড টন পরিমাপকে বলা হয় "লম্বা টন "(Long ton), যেখানে ২০০০ পাউন্ড টন "খাটো টন"(Short ton) নামে পরিচিত। ইংরেজি Tonne ও Ton উভয় শব্দের উচ্চারণই টন। প্রথমোক্ত শব্দটিকে দ্বিতীয় শব্দ থেকে স্বাতন্ত্র্য দানের লক্ষ্যে যুক্তরাষ্ট্রে  মেট্রিক টন কথাটি ব্যবহৃত হয়। প্রথম শব্দের ক্ষেত্রে যুক্তরাজ্যে e বর্ণ উচ্চারণ করার নীতি প্রচলিত রয়েছে , অর্থাৎ শব্দটি টোনে উচ্চারিত হয়। তবে কোনো কোনো বিশেষ ক্ষেত্রে "টোনে" শব্দের পরিবর্তে মেট্রিক টন কথাটি ব্যবহৃত হতে পারে।
মেট্রিক টন ও লম্বা টনের পরস্পর পরিমাপগত পার্থক্য প্রায় ১১%। এদের উভয়ের সাথে খাটো টন পরিমাপটির পার্থক্য ১.৬%। সাধারণত "টন"-কে কথ্যভাষায় ব্যবহৃত সবচেয়ে ভারী একক বিবেচনা করা হয়।
জায়গার আয়তনমিতিক পরিমাপেও টন এককটির উল্লেখযোগ্য অবদান রয়েছে। ৩৫ থেকে ১০০ ঘনফুট (০.৯৯ থেকে ২.৮৩ ঘনমিটার) আয়তনবিশিষ্ট স্থানের ধারণক্ষমতা বুঝাতে প্রায়ই "টন" একক ব্যবহৃত হয়।
শক্তির একক-রূপেও টনের ব্যবহার পরিলক্ষিত হয়। কী পরিমাণে কয়লার দহন হলো কিংবা টিএনটি (ট্রাই নাইট্রো টলুইন) বিস্ফোরিত হলো, সেটি বুঝাতে এ এককের প্রয়োগ বিদ্যমান।
রেফ্রিজারেটর বা শীতলীকরণ যন্ত্রের ক্ষেত্রে টন শব্দটি ক্ষমতার একক হিসেবে ভূমিকা রাখে। এক্ষেত্রে "শীতলীকরণ টন" বা টন অব রেফ্রিজারেশন ধারণাটি জনপ্রিয়তা লাভ করেছে। প্রতিদিন এক খাটো টন বরফকে গলিয়ে পুনরায় ঘনীভূত বা ঠাণ্ডা করতে ব্যয়িত শক্তির পরিমাণই হলো টন অব রেফ্রিজারেশন। এক খাটো টনের ১⁄২৪ অংশ-কে বরফকে গলিয়ে ঘনীভূত করে ব্যয়িত শক্তির পরিমাণ-কে বলা হয় "শীতলীকরণ টন/ঘণ্টা"।
ভর/ওজনের এককরূপে
ভর বা ওজনের ক্ষেত্রে বিভিন্ন ধরনের "টন" পরিমাপ রয়েছে। যেমন:
দ্রষ্টব্য: লম্বা টন বা ইম্পেরিয়াল টন ২০ হান্ড্রেডওয়েইটে বিভক্ত। ২০ হান্ড্রেডওয়েইট আট স্টোনে আর ১ স্টোন ১৪ পাউন্ডে বিভক্ত।
আয়তন পরিমাপের ক্ষেত্রে
আয়তন পরিমাপের ক্ষেত্রে টন এককের বহুমুখী ব্যবহার রয়েছে। যেমন-
শক্তি পরিমাপের ক্ষেত্রে
শক্তি পরিমাপের সুবিধার জন্য অনেকগুলো টন একক ব্যবহৃত হয়। যেমন-
কথ্য ভাষায়
ব্রিটেনে অনেক সময় "টন" কথাটি একশ বুঝাতে ব্যবহৃত হয়। যেমন-"মাইকেল এক টন বেগে গাড়ি চালাচ্ছিল" - এ কথা বললে বুঝতে হবে প্রতি ঘণ্টায় তার গাড়ির গতিবেগ একশ কিলোমিটার। নেদারল্যান্ডে এক টন টাকা এক লক্ষ (১,০০,০০০) টাকা বুঝাতে ব্যবহৃত হয়। আবার ফিনীয় ভাষায় টন কথাটি ১,০০০ বুঝায় (এক টন টাকা ফিনীয় ভাষায় ১,০০০ টাকা)
জয়নগর লোকসভা কেন্দ্র
জয়নগর লোকসভা কেন্দ্র হল ভারতের ৫৪৩টি সংসদীয় কেন্দ্রের অন্যতম। এই লোকসভা কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরে অবস্থিত। ১৯ নং জয়নগর লোকসভা কেন্দ্রের অন্তর্গত সাতটি বিধানসভা কেন্দ্রই দক্ষিণ চব্বিশ পরগনা জেলায় অবস্থিত। এই লোকসভা কেন্দ্রটি তফসিলি জাতিদের জন্য সংরক্ষিত।
বিধানসভা কেন্দ্র
ভারতের সীমানা পুনর্নির্ধারণ কমিশনের নির্দেশিকা অনুসারে, ২০০৯ সাল থেকে জয়নগর লোকসভা কেন্দ্রটি নিম্নলিখিত বিধানসভা কেন্দ্রগুলিকে নিয়ে গঠিত:
২০০৪ সালে জয়নগর লোকসভা কেন্দ্রটি নিম্নলিখিত বিধানসভা কেন্দ্রগুলিকে নিয়ে গঠিত ছিল:
নাৎসি জার্মানি কর্তৃক দখলকৃত এলাকা
দ্বিতীয় বিশ্বযুদ্ধের ঠিক আগে এবং এবং তা চলাকালীন উভয় ক্ষেত্রেই অনেক নাৎসি জার্মানি কর্তৃক দখলকৃত এলাকা ছিল। অঞ্চলভুক্তির আগে যে অঞ্চলগুলি নাৎসি জার্মানির অংশ ছিল তারা "আল্ট্রিখ" (ওল্ড রিখ) নামে পরিচিত ছিল।
সম্পূর্ণরূপে দখলকৃত এলাকাসমূহ
নীচে তালিকাভুক্ত অঞ্চলগুলি হল সম্পূর্ণরূপে জার্মানি কর্তৃক দখলকৃত অঞ্চল।
আংশিকভাবে দখলকৃত এলাকাসমূহ
নীচে তালিকাভুক্ত অঞ্চলগুলি হল আংশিকভাবে বৃহত্তর জার্মান রিখ এ অন্তর্ভুক্ত অঞ্চল।
অবাস্তায়িত দখলসমূহ
আসন্ন নব্য নাৎসি আদেশে, অন্যান্য জমিগুলি খুব শীঘ্রই বা পরবর্তীকালে দখলের জন্য বিবেচিত হয়েছিল, উদাহরণস্বরূপ উত্তর-স্ক্লেসভিগ, জার্মান-ভাষাভাষী সুইজারল্যান্ড এবং উত্তর-পূর্ব ফ্রান্সে পরিকল্পিত জার্মান বসতির অঞ্চল, যেখানে বুর্গুন্ডি কে কেন্দ্র করে একটি গও বা রিখস্কোমিসারিয়াট তৈরি করার পরিকল্পনা ছিল, এবং যেটিকে হেইনরিচ হিমলার এসএস-র নিজস্ব ফিফডমে পরিণত করতে চেয়েছিলেন। তাদের লক্ষ্য ছিল একটি বৃহত্তর জার্মান রিখ এ "আর্য" হিসাবে বিবেচিত নন-জার্মানিক ভাষাভাষী সহ সকল বা যত সংখ্যক সম্ভব নৃতাত্ত্বিক জার্মান এবং জার্মানিক মানুষ দের একত্রিত করা।
ইউক্রেন এবং রাশিয়ার বিস্তৃত প্রান্তে পূর্বের রিখস্কোমিসারিয়াটগুলো ভবিষ্যতে সেই রিখের সাথে সংযুক্ত করার জন্যও পরিকল্পনা করা হয়েছিল, এগুলোর পরিকল্পনায় ভলগা বা এমনকি উরালস পেরিয়ে যাওয়ারও পরিকল্পনা ছিল, যেখানে সাম্রাজ্যীয় জাপানের প্রভাব এর সম্ভাব্য পশ্চিমাঞ্চল থাকবে দ্বিতীয় বিশ্বযুদ্ধে অক্ষশক্তির বিজয় এর পর। তারা জার্মান জাতিকে টিকিয়ে রাখার জন্য ঘোরতর আগ্রহী ছিল, কারণ এটি নাৎসিবাদ এর মূল বিশ্বাস ছিল যে জার্মানদের "বসবাসের জায়গা" (লেবেনস্রম) প্রয়োজন ছিল, তাই পূর্বের দিকে জায়গা তৈরি করা হচ্ছিল (ড্রাং নাখ ওস্টেন) যেখানে জার্মানদের বাসস্থান এবং উপনিবেশ তৈরি করা যায়।
ক্যারাভান
থাম্ব|অ্যারাইভাল অব অ্যা ক্যারাভান আউটসাইড দ্য সিটি অব মরোক্কো, [[এডুইন লর্ড উইকস]] থাম্ব|[[আকাবা উপসাগর-তীরবর্তী আরাবিয়া পেট্রাইয়ার গ্রায়া দ্বীপ অতিক্রমের সময় বণিকদের একটি ক্যারাভান, ডেভিড রবার্টসের মূল কর্ম থেকে লুই হাগির লিথোগ্রাফ, ১৮৩৯]]                                                                        থাম্ব|মরোক্কোয় উটের ক্যারাভান, নভেম্বর ২০১৩ ক্যারাভান ( কারওয়ান থেকে আগত) হলো সফরকারীদের একেকটি দল, যারা কোনো উদ্দেশ্যে, বিশেষ করে, বাণিজ্যের উদ্দেশ্যে একসাথে গমন করে। মূলত মরুভূমি অঞ্চলে এবং রেশম পথ বা সিল্ক রোডে এরকম ক্যারাভান লক্ষ্য করা যেত। এরকম দল বেঁধে ভ্রমণ পথের ডাকাতদের থেকে এক ধরনের সুরক্ষা দেওয়ার পাশাপাশি বাণিজ্যের অর্থনৈতিক ক্রিয়া বৃদ্ধিতেও ভূমিকা রাখতো।